Miet il-leġġenda tal-futbol Ġermaniż Gerd Müller fl-età ta' 75 sena. Huwa kien skorja gowl li permezz tiegħu, il-Ġermanja rebħet il-Tazza tad-Dinja tal-1974. B'kollox Müller lagħab 62 logħba mat-tim nazzjonali Ġermaniż u skorja 68 gowl. Barra minn hekk, huwa skorja 547 gowl ma' 594 logħba kompettiva, fil-15-il sena li għamel jilgħab ma' Bayern Munich. Bosta esprimew is-sogħba tagħhom għal din l-aħbar, fosthom il-President ta' Bayern Munich Herbet Hainer. Huwa ddeskriva lil Müller bħala plejer u raġel mill-aqwa. Sostna li l-memorja tiegħu se tibqa' ħajja għal dejjem.